Ɣef waya ad naf tutlayt tesɛa azal meqqren deg ungal yal amaru d acu i d tutlayt i yefren i wungal-is. Deg ungal aqbayli s umata tutlayt i ssexdamen d tushilt, d tin i ssexdamen yimdanen di tudert-nsen n yal ass ɣas akken tikwal llan yimyura yessexdamen awalen ireṭṭalen si tutlayin nniḍen ladɣa di talliyin timenza i deg i dyennulfa wungal aqbayli, imi tamaziɣt tella tesɛa lexṣas si tama n umawal. Ma yella di tallit tartar imyura ssexdamen swaṭas awalen imaynuten n tmaziɣt, yenqes usexdem n yireṭṭalen.